"Setswana Puotlaleletso ya Ntlha (FAL)/P2 10 DBE/Ngwanaitseele 2020 SC/NSC POTSO 3: BODIBENG JWA MATLHOMOLA – DS Matjila Buisa dinopolo tse di latelang, mme morago o arabe dipotso. 3.1 NOPOLO E Masole a ne a beile basimane mangole. E rile fa ba tshwara ba le babedi, botlhe ba ineela. Mosimane wa leburu yo o goletseng kwa godimo, ka magetla a e keteng ke a rotwe, a goa ka lentswe la kodu e tona e kete ya tau. Basimane ba batho ba emisetsa mabogo kwa godimo. Dikgetse tsa marukhu a bona tsa tlhanololwa tsa bo tsa thinthwa. A sekaseka makasine o ba neng 5 ba o tshotse e kete o a mo nkgela. A tloga a o gagolaka manathwana a o latlha. A goa gape ka kodu e e tshikinyang lefatshe. Masole a tlamparela basimane, ba ba bofelela diatla ka kwa morago, ba ba latlhela mo jiping. Mosimane wa leburu wa magetla a rotwe a goa gape e kete o a tsenwa. Bolayang dintšwa tse tsa makomonese. Masole a mo leba a gamaregile e 10 kete ba mo utlwile ka tsa ga morakile. A goa ka lentswe le le roromang tšhakgalo, 'ka re bolayang dikafore tse dintsho tse kgotsa ga le batle! Basimane ba maburu ba tlhaba thedi, ba tsaya ditlhobolo ba di rwala mo magetleng, ba supa bana ba yunibesithi mo ditlhogong. Mosadimogolo mongwe wa mofetakatsela, yo o neng a apere seaparo sa kereke, a tlola ka 15 bonako a ema fa pele ga masole. 'Se direng jalo mei base, ke a le rapela, batho ba ke bana fela ba sekolo.' 3.1.1 Tlhopha karabo e e maleba ka go kwala tlhaka e e nepagetseng A, B, C kgotsa D. Ditiragalo tsa nopolo e di diragalela kwa motseng wa … A Mafikeng. B Mmakau. C Mankwe. D Mankweng. (1) 3.1.2 Tlhalosa ka boripana se se neng sa dira gore mosadimogolo wa merapelo a thuntshiwe. (2) 3.1.3 A go ne go le matshwanedi gore maphodisa a bolae batho setlhogo jalo ka go ba thuntsha? (2) 3.1.4 Lebaka le le dirileng gore Dimpho le Maitumelo ba iphitlhele ba le fa gare ga tlhakatlhakano ya dithunya ke lefe? (2) 3.1.5 Neela maina a bokgaitsadia Dimpho. (2) 3.1.6 Goreng Tsitsi a ne a re Dimpho a se bue sepe gore Modisaotsile o ne a le teng kwa gaabo motsing a neng a thuntshitswe? (2) 3.1.7 Ke eng se se neng se tlhotlheletsa mokgatlho wa FMP go lwantsha puso ya Aforikaborwa? (2) 3.1.8 A o dumalana le nkokoagwe Dimpho fa a re dibuka mo ngwaneng wa mosetsana ga di thuse sepe? (2) 3.1.9 Morero wa padi e ke ofe? (2) LE Kwalololo e ileditswe Phetla"